A friss kupagyõztes BVSC-t fogadja az Universitas
A bajnokságot az Eger elleni hazai vereséggel (8–15) kezdõ, majd idegenben a Honvéd legyõzésével (14–12) folytató Szegedi Vízmû Taylor&Nash Universitas ma 19 órakor az újszegedi sportuszodában a friss kupagyõztes BVSC-t fogadja.
– Vasárnap a helyszínen tekintettem meg a kupadöntõt, amelyen némi meglepetésre a BVSC nem érdemtelenül gyõzte le az esélyesebbnek gondolt Szentest – jelentette ki Lakó Gábor, a Szeged vezetõedzõje.
– Ahogy azon az összecsapáson a Vasutas, a main mi is szeretnénk meglepetést okozni. Kõkemény vállalkozás, hiszen az egykori szövetségi kapitány, Petrovics Matyi nagyon összerakta a BVSC-t, amely a védekezésben és a támadásban is jó teljesítményt nyújtott. Õk a mérkõzés esélyesei, emiatt valószínûleg nekünk ugranak, de amennyiben átvészeljük ezt az idõszakot, fegyelmezetten pólózunk, és az átlagnál jobban játszunk, képesnek tartom csapatomat a szoros eredmény elérésére. Ha nem tud ellépni tõlünk, a végjátékban bármi elõfordulhat. A lányokat nagyon feldobta a betonos fiúk sikere, gratulálunk nekik, ebbõl az egész szegedi vízilabdasport, köztük természetesen mi is erõt meríthetünk.
A szegediek kerete a héten erõsödött, ugyanis végre megérkezett az egykoron a Szentest erõsítõ kapus, Brezovai Dorottya, valamint a kapás szélrõl irányító Szabó Xénia játékengedélye, így már a mai összecsapáson számolhat velük Lakó Gábor.
Rangadó a Kurca partján
A vasárnapi magyarkupa-döntõt a BVSC ellen 9–8-ra elveszítõ Hungerit-UniBauÉpszer Szentes a nõi pólóbajnokságban ma az Egerrel találkozik 17.30-tól a ligeti uszodában. A legutóbbi évad ezüstérmese (Szentes) fogadja a bronzérmest. Ebben a párosításban október 29-én már összecsaptak Szentesen a felek, az mk-csoportmeccsen Zantleitner Krisztina vezetõedzõ csapata 10–8-re legyõzte a hevesieket. Hét hétig együtt haladtak a riválisok, aztán a Csongrád megyeiek egymás után dobott három gólja végleg döntött a mérkõzésrõl. A bajnoki rangadó egyben LEN-kupa-fõpróba is a hazaiaknak, Kotováék ugyanis péntektõl vasárnapig a ligeti uszodában tartandó LEN-kupa-csoportkörben érdekeltek. Hír még a csapat háza tájáról, hogy Merész András szövetségi kapitány kijelölte a januári Európa-bajnokságra készülõ keretét, amelyben a Szentesbõl Keszthelyi Ritára és Takács Orsolyára számít.
vízilabda